A Törvényszék (ötödik tanács) 2018. november 29‑i ítélete –

Out of the blue kontra EUIPO – Dubois és MFunds USA (FUNNY BANDS)

(T‑214/17. sz. ügy)

„Európai uniós védjegy – Megsemmisítési eljárás – FUNNY BANDS európai uniós szóvédjegy – Feltétlen kizáró okok – A 207/2009/EK rendelet 7. cikke (1) bekezdésének b) és c) pontja, valamint 52. cikke (1) bekezdésének a) pontja (jelenleg az (EU) 2017/1001 rendelet 7. cikke (1) bekezdésének b) és c) pontja, valamint 59. cikke (1) bekezdésének a) pontja)”

1. Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – Célkitűzés – A rendelkezésre állás követelménye (207/2009 tanácsi rendelet, 7. cikk, (1) bekezdés, c) pont) (lásd: 19. pont)

2. Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – Fogalom – Különböző alkotóelemek összetételéből képzett szóból vagy neologizmusból álló védjegy (207/2009 tanácsi rendelet, 7. cikk, (1) bekezdés, c) pont) (lásd: 20–22. pont)

3. Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – Szempontok (207/2009 tanácsi rendelet, 7. cikk, (1) bekezdés, c) pont) (lásd: 23. pont)

4. Európai uniós védjegy – Az európai uniós védjegy meghatározása és megszerzése – Feltétlen kizáró okok – Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak – FUNNY BANDS szóvédjegy (207/2009 tanácsi rendelet, 7. cikk, (1) bekezdés, c) pont) (lásd: 26., 34–37. és 47–50. pont)

5. Európai uniós védjegy – Jogorvoslati eljárás – Az uniós bírósághoz benyújtott kereset – A Törvényszéknek a megtámadott határozat megváltoztatására vonatkozó jogosultsága – Korlátok (207/2009 tanácsi rendelet, 65. cikk, (3) bekezdés) (lásd: 56. pont)

Tárgy

Az EUIPO második fellebbezési tanácsának az Out of the blue, valamint Frédéric Dubois és az MFunds USA közötti törlési eljárással kapcsolatban 2017. január 20‑án hozott határozata (R 1081/2016–2. sz. ügy) ellen benyújtott kereset.

Rendelkező rész

1) A Törvényszék az Európai Unió Szellemi Tulajdoni Hivatala (EUIPO) második fellebbezési tanácsának 2017. január 20‑i határozatát (R 1081/2016–2. sz. ügy) hatályon kívül helyezi abban a részében, amelyben az elutasította a törlési osztály azon határozata elleni fellebbezést, amely elutasította a FUNNY BANDS európai uniós szóvédjegy törlése iránti kérelmet a 14. osztályba tartozó „más osztályokba nem sorolt nemesfémek és ötvözeteik, nemesfémből készült vagy azzal bevont áruk; ékszerek, drágakövek; időméréssel kapcsolatos és időmérő eszközök; gyűrűk [ékszer]; gyűrűk [ékszerek]; karkötők (ékszerek); nyakláncok; divatújdonságnak számító kulcskarika”,, a 17. osztályba tartozó „gumi, guttapercsa, nyersgumi, és ezekből az anyagokból készült, más osztályba nem sorolt áruk; flexibilis csövek (nem fémből készült flexibilis csövek); gumigyűrűk; gumi, nyers vagy félig feldolgozott állapotban; keménygumi [ebonit]; kaucsuk [folyékony]” és a 35. osztályba tartozó „nemesfémek és ötvözeteik, valamint ezen anyagokból készült vagy ezekkel bevont termékek, ékszerek, ékszerek, drágakövek, órák és más időmérő eszközök, gyűrűk [ékszerek], gyűrűk [ékszerek], karkötők [ékszerek], nyakláncok [ékszerek], divatújdonságnak számító kulcskarika, kaucsuk, guttapercha, gumi, azbeszt, és ezen anyagokból készült termékek, nem fémből készült rugalmas csövek kis‑ és nagykereskedelmi árusítása” tekintetében.

2) A Törvényszék a keresetet az ezt meghaladó részében elutasítja.